Unisocietat inicia el curs 2019-2020
02 de octubre de 2019

L'alumnat d'Unisocietat de l'Eliana torna a les aules. Ahir va quedar inaugurat oficialment el curs 2019-2020 en un acte en el qual van estar presents Gora Zaragora, del Vicerectorat de Projecció Territorial i Societat de la Universitat de València, i la regidora d'Educació Eva Santafé. Van donar l'inici del curs les professores Ana Llopis, Amparo Ricós i Elena Cantarino.

Aquest curs Unisocietat compte en la seu de l'Eliana amb un total de 139 alumnes, dels quals 47 són del torn de matins i 30 del de vesprades del curs plus i 62 de segon curs. Quant a les matèries, en el curs plus hi haurà Llenguatge i oratòria, Patrimoni artístic valencià, Física i Música i en segon curs Dret, Sociologia, Filosofia i Patrimoni històric artístic, totes elles impartides per professorat de la Universitat de València.

Unisocietat ja ha fet públic també el seu calendari de conferències que tindran lloc al llarg de l'any i que són obertes al públic en general. Seran un total de 8, una per mes d'octubre a maig. La primera d'elles serà el dimarts 15 i portarà per títol “La cura de la pell i prevenció de malalties”, sent la ponent Violeta Zaragoza.

La regidora d'educació, en l'acte inaugural del curs, va declarar que “mai és tard per a aprendre i Unisocietat és un instrument fonamental per a difondre diverses branques del saber entre aquelles persones que en el seu moment no van tindre l'oportunitat d'accedir a estudis”. Va agrair també a la Universitat de València el “facilitar als veïns i veïnes de l'Eliana la possibilitat de continuar amb la seua formació i completar el seu aprenentatge”.